LIETUVOS RESPUBLIKOS AMBASADA PRANCŪZIJOS RESPUBLIKOJE

AKTUALIOS EKONOMINĖS INFORMACIJOS SUVESTINĖ


2026 m. rugpjūčio 31 d.

	Data

	Informacijos šaltinis
	Pastabos

	Lietuvos eksportuotojams aktuali informacija

	2026 08 14
	Liepos mėn. metinė infliacija Prancūzijoje padidėjo nuo 1,8 iki 2,1 proc., daugiausia dėl augusių energijos kainų. Prancūzijos centrinio banko tyrimas rodo, kad gyventojai kainų augimą vertina gerokai stipriau, nei rodo oficiali statistika: 2022–2025 m. suvokiama infliacija faktinę viršijo daugiau kaip 9 proc. punktais. Didžiausią įtaką kainų vertinimui turi maisto ir degalų kainų augimas.
2021-2025 m. vienam gyventojui tenkančios disponuojamosios pajamos padidėjo apie 20 proc., o kainos - maždaug 15 proc., todėl vidutinė perkamoji galia šiek tiek išaugo. Vis dėlto po 2022-2023 m. infliacijos šuolio 63 proc. gyventojų pakeitė vartojimo įpročius - atsisakė dalies pirkinių arba juos atidėjo.  
	Inflation, pouvoir d'achat : le grand fossé entre le ressenti des Français et la réalité des chiffres - Les Echos
	Nors pajamos auga, vartotojų elgsena atsargi

	2026 08 17
	Karščio bangos ir sausra daro didelę žalą Prancūzijos žemės ūkiui. Ypač nukentėjo daržovių augintojai: Normandijoje morkų derlius sumažėjo apie 30 proc., Bretanėje cukinijų - daugiau kaip 25 proc., žirnių -40 proc., brokolių - 60 proc., artišokų – 50-100 proc. Šiemet nepalankios oro sąlygos vienu metu paveikė pagrindinius šalies daržovių auginimo regionus.
Sudėtinga padėtis ir gyvulininkystės ūkyje: pieno gamyba sumažėjo apie 15 proc. Trūkstant pašarų, dalis ūkininkų jau pradėjo naudoti žiemai sukauptas atsargas. Vyriausybė žada operatyviai reaguoti į susidariusią padėtį, tačiau konkrečios paramos žemės ūkiui priemonės kol kas nepaskelbtos.
	Sécheresse en France : l’agriculture souffre et s’inquiète pour son avenir

	Istorinė sausra padarė didelę žalą Prancūzijos žemės ūkiui


	2026 08 18
	Rugpjūčio 16 d. oficialiai priimtas atnaujintas 2024-2030 m. Prancūzijos karinės programos įstatymas. Jis numato papildomą 36 mlrd. EUR finansavimą iki 2030 m., iš kurių apie 10 mlrd. EUR jau 2026–2027 m. Tai labai reikšmingas Prancūzijos gynybos finansavimo pagreitinimas. Lėšos bus skiriamos amunicijai, dronams ir kovai su dronais, oro ir priešraketinei gynybai, elektroninei kovai, kosmoso pajėgumams, tolimojo nuotolio smūgiams, kovinei aviacijai, transporto aviacijai, jūrų pajėgumams.
Įstatyme netgi atskirai numatyta didinti perimančiųjų dronų ir nuotoliniu būdu valdomų amunicijos sistemų įsigijimus bei jų masinę gamybą.
Įstatymui įsigaliojus, tai jau nebėra vien politinis pažadas. Prancūzijos gynybos pramonė gauna daug aiškesnį ilgalaikį užsakymų signalą.
	Actualisation de la LPM : la France intensifie son effort de réarmement | Ministère des Armées et des Anciens combattants
	Prancūzija reikšmingai padidino finansavimą ginkluotei ir susijusiems įsigijimams

	2026 08 25
2026 09 02
	2026 m. rugsėjo 9–10 d. Paryžiuje vyks pirmasis Tarptautinis kosmoso aukščiausiojo lygio susitikimas. Prancūzijos prezidento E. Macrono ir jo specialiųjų pasiuntinių: astronauto Th. Pesquet ir verslininkės H. Huby, kvietimu, jame laukiama beveik 120 užsienio delegacijų. Dalyvaus valstybių ir vyriausybių vadovai, ministrai, tarptautinių organizacijų, mokslo, gynybos ir privataus sektoriaus atstovai.
Diskusijos bus sutelktos į tris pagrindines kryptis: kosmoso ekonomiką ir rinkas, mokslą ir kosmoso tyrinėjimus bei kosmoso saugumą. Susitikimu siekiama suderinti iki šiol dažnai atskirai plėtotas darbotvarkes: žemųjų Žemės orbitų naudojimą, kosmoso ekonomikos struktūrizavimą, mokslinius tyrimus, Mėnulio tyrinėjimą ir talentų ugdymą, bei numatyti bendras veiksmų kryptis.
Daug dėmesio bus skiriama sektoriaus konkurencingumui ir technologinei plėtrai, saugiam ir tvariam orbitų naudojimui bei atsakingam pasauliniam kosmoso valdymui. Taip pat vienas iš aktualių klausimų, ar Europa galėtų ateityje savarankiškai skraidinti astronautus savo raketomis, užuot priklausiusi nuo JAV. ESA vertinimu, tokia programa galėtų pareikalauti maždaug 10 % didesnio agentūros biudžeto.
Lietuvai susitikime atstovaus ekonomikos ir inovacijų ministras Edvinas Grikšas.
	Sommet international sur l'espace : rassembler et agir pour la planète | La France aux États-Unis
Europe may accelerate space launches to meet satellite demand | Reuters
	Paryžiuje vyks pirmasis Tarptautinis kosmoso aukščiausiojo lygio susitikimas

	2026 08 27
2026 09 02
	Rugpjūčio 27 d. iš Kuru kosmodromo Prancūzijos Gvianoje sėkmingai pasitelkiant Europos raketą nešėją Ariane 6 paleistas Meteosat Third Generation MTG-I2 meteorologinis palydovas.
European Space Agency jau svarsto didinti Ariane 6 ir Vega-C paleidimų dažnį, nes prognozuojama, kad apie 2030 m. Europos palydovų paleidimo poreikis gali viršyti turimus pajėgumus. Arianespace dabar planuoja apie 9–10 Ariane 6 paleidimų per metus nuo 2027 m., tačiau ESA vadovybė jau signalizuoja, kad to gali nepakakti. Europa nori nepriklausomo priėjimo prie kosmoso, tačiau neturi tiek paleidimų pajėgumų, kiek gali prireikti.
Pastaruoju metu ryškėjant vadinamojo „Project Bromo“ kontūrams, kuriuo planuojama sujungti dalį Airbus, Thales ir Leonardo palydovų veiklos, ESA perspėja, kad tikimasi, jog po tokios konsolidacijos Europoje išliktų pakankama konkurencija tarp rinkos dalyvių. ESA vertinimas yra reikšmingas, kadangi sudaro maždaug 60 % viešojo sektoriaus Europos palydovų pirkimų.
	ESA - Watch live: MTG-I2 set for liftoff
Europe may accelerate space launches to meet satellite demand | Reuters
	Sėkmingas Ariane 6 paleidimas Prancūzijos Gvianoje ir galima Europos žaidėjų konsolidacija


	2026 08 30
	Prancūzija ragina ES valstybės paramą automobiliams susieti su griežtais europinės kilmės reikalavimais, pagal kuriuos nustatyta transporto priemonės dalių dalis turėtų būti pagaminta Europoje. Šia priemone siekiama paskatinti Kinijos gamintojus perkelti gamybą į ES ir užtikrinti sąžiningesnę konkurenciją Europos įmonėms.
	Automobile : la grande bataille du « made in Europe » - Les Echos
	Prancūzija siekia griežtinti reikalavimus automobilių pramonėje, naudotis „pagaminta Europoje“ 

	Investicijoms pritraukti į Lietuvą aktuali informacija

	2026 08 24
	2026 08 24 Saudo Arabijos sosto įpėdiniui M. bin Salman lankantis Paryžiuje, Prancūzija ir Saudo Arabija pasirašė susitarimo protokolą dėl 6 mlrd. EUR investicijų į trijų pramogų parkų statybą Île-de-France regione. Planuojama, kad įgyvendinus projektą bus sukurta apie 22 tūkst. tiesioginių darbo vietų. 
Projektą įgyvendins Saudo Arabijos valstybinio investicijų fondo PIF valdoma „Qiddiya Investment Company“. Prancūzijos valdžia tikisi sukurti naują tarptautinę turistinę kryptį netoli Paryžiaus ir „Disneyland Paris“, nors investicijos sulaukia kritikos dėl Saudo Arabijos žmogaus teisių padėties.
Prezidentas E. Macronas šį projektą įvardijo kaip didžiausią tokio pobūdžio investiciją Prancūzijoje nuo pramogų parko „Disneyland Paris“ įkūrimo ir pabrėžė jo reikšmę šalies turistiniam bei investiciniam patrauklumui.
	L’Arabie saoudite prévoit d’investir 6 milliards d’euros pour créer trois parcs d’attractions près de Paris, annonce Emmanuel Macron
«Du jamais vu depuis Disneyland Paris» : Macron annonce trois parcs d’attractions en Ile-de-France, financés par l’Arabie Saoudite – Libération

	S. Arabija investuos 6 mlrd. EUR Île-de-France regione

	Lietuvos verslo plėtrai aktuali informacija

	2026 08 10
	Britų neobankas Revolut gavo Prancūzijoje banko licenciją, kuri leis siūlyti taupymo produktus, vartojimo paskolas ir būsto kreditus. Licencija suteikta po Europos Centrinio Banko ir Prancūzijos finansų priežiūros institucijų vertinimo.
Prancūzija taps pagrindine „Revolut“ plėtros Vakarų Europoje baze. Bendrovė šalyje jau turi apie 8 mln. klientų, palyginti su 75 mln. visame pasaulyje. Ypač populiarus tarp jaunesnių nei 35 metų klientų, „Revolut“ dabar galės tiesiogiai konkuruoti su tradiciniais Prancūzijos mažmeninės bankininkystės rinkos dalyviais.
	La banque en ligne Revolut fait de la France la tête de pont de sa conquête européenne – Libération
	„Revolut“ renkasi Prancūziją plėtrai Vakarų Europoje


	2026 08 25
	2026 m. pavasarį Prancūzijos darbdavių konfederacijos MEDEF užsakymu viešosios nuomonės tyrimų bendrovė „OpinionWay“ apklausė 65 872 daugiausia mažiau kaip 50 darbuotojų turinčių įmonių vadovus. Verslui nerimą kelia tiek partijos La France insoumise (LFI) kandidato Jean-Luc Mélenchon, tiek partijos Rassemblement national (RN) kandidatės Marine Le Pen galimos pergalės. Didžiausiais sunkumais vykdant verslą vadovai laiko mokesčių ir socialinių įmokų naštą (79 proc.), administracines procedūras (59 proc.) ir dažną taisyklių kaitą (50 proc.). Dauguma respondentų nurodė, jog jauniems žmonėms rekomenduotų verslą kurti užsienyje.
	Présidentielle 2027 : à huit mois du scrutin, les chefs d'entreprise de plus en plus inquiets face à l'après-Macron - Les Echos
	Prancūzijos įmonių vadovai nerimauja dėl šalies ekonominės politikos po 2027 m. Prezidento rinkimų


	Lietuvos turizmo sektoriui aktuali informacija

	2026 08 27
	2026 m. vidaus turizmo nakvynių Prancūzijoje padaugėjo 1 proc., tačiau vasaros sezono rezultatai buvo nevienodi. Viešbučių užimtumas birželį siekė 79,1 proc. (+1,3 procentinio punkto), bet rugpjūtį kelionių užsakymų Prancūzijoje sumažėjo 13 proc.  Dėl gaisrų Landes ir Gironde departamentuose turistų sumažėjo 15 proc., o per karščius poilsiautojai dažniau rinkosi šalies šiaurę ir kalnus. Miestų apgyvendinimo vietų užimtumas rugpjūtį sumažėjo 14 procentinių punktų – iki 56,8 proc.
Birželio karščiai neigiamai paveikė 91 proc. apklaustų restoranų, jų lankomumas smuko daugiau kaip 65 proc.
	Les gagnants et les perdants d'« un été pas comme les autres » pour le tourisme en France - Les Echos
	Karščiai ir gaisrai pakeitė turizmo srautus Prancūzijoje


	2026 08 29
	2026 m. pavasarį, prasidėjus konfliktui Artimuosiuose Rytuose, pabrangus kurui bei bilietams, kelionių į užsienį užsakymų Prancūzijoje sumažėjo:  kelionių į artimesnes šalis sumažėjo 3,5 proc., į tolimas – 15,7 proc. 
Prancūzai rinkosi trumpesnes keliones, automobiliu pasiekiamas šalis ir išvykas rugsėjį ar spalį. Populiariausia kryptis išliko Ispanija, labai sparčiai auga kelionių į Albaniją populiarumas. Kelionių į JAV liepą sumažėjo beveik 40 proc., rugpjūtį – 27 proc., o į Japoniją liepą išvyko 28 proc. daugiau prancūzų.
	« Partir à l’étranger, mais moins loin et moins longtemps » : les vacances hors de France ont mieux résisté que prévu cet été
	2026 m. vasarą prancūzai rinkosi artimesnes ir trumpesnes keliones į užsienį

	Bendradarbiavimui MTEPI[footnoteRef:1] srityse aktuali informacija [1:  MTEPI - moksliniai tyrimai, eksperimentinė plėtra ir inovacijos] 


	2026 08 31
	Prancūzijos valstybinė bendrovė „Bull“ laimėjo 387,8 mln. EUR vertės sutartį dėl dirbtiniam intelektui skirto superkompiuterio „LUMI-AI“ sukūrimo. Europos didelio našumo kompiuterijos bendrosios įmonės „EuroHPC“ ir konsorciumo „LUMI AI Factory“ finansuojamas superkompiuteris bus surinktas „Bull“ gamykloje Angers mieste ir 2027 m. II pusmetį įdiegtas Suomijoje. Jis dešimt kartų padidins dabartinės LUMI sistemos DI pajėgumus ir beveik padvigubins jos skaičiavimo galią. Sistema bus naudojama DI modelių mokymui ir taikymui bei didelės apimties mokslinėms simuliacijoms.
	Supercalculateur : Bull remporte un contrat historique de 388 millions d’euros en Finlande
	Prancūzijos „Bull“ kurs Europos dirbtiniam intelektui skirtą superkompiuterį


	Lietuvos ekonominiam saugumui aktuali informacija 

	2026 08 03
	Prancūzijos Vyriausybė nuo 25 proc. iki 10 proc. sumažino ribą, kurią pasiekus ne ES investuotojo įsigyjama strateginiame sektoriuje veikiančios Prancūzijos biržinės bendrovės akcijų dalis turės būti suderinta su Ekonomikos ir finansų ministerija. Sprendimu siekiama užkirsti kelią investicijoms, galinčioms kelti grėsmę šalies ekonominiam saugumui.
Numatyta pagreitinta vertinimo procedūra: gavęs visus dokumentus, ekonomikos ministras per 10 dienų turės nuspręsti, ar sandorį būtina vertinti išsamiau. Per pastaruosius dvejus metus išankstiniam vertinimui pateiktų užsienio investicijų sandorių skaičius padidėjo beveik 25 proc. ir 2025 m. viršijo 400.
	La France durcit son contrôle sur les investissements étrangers - Les Echos

Sébastien Lecornu met un tour de vis supplémentaire sur les investissements étrangers dans les secteurs stratégiques – Libération
	Prancūzija griežtina užsienio investicijų į strategines įmones kontrolę


	2026 08 14
	Birželio pabaigoje buvo įsilaužta į Prancūzijos mokesčių portalą impots.gouv.fr ir pavogti apie 678 tūkst. privačių bei verslo paskyrų duomenys. Finansų ministerija apie incidentą oficialiai pranešė tik rugpjūčio 13 d., kai programišius viešai prisiėmė atsakomybę.
Profesinė sąjunga „Solidaires finances publiques“ kritikuoja pavėluotą valdžios reakciją ir teigia, kad viešųjų išlaidų mažinimas silpnina kibernetinį saugumą, o investicijos pernelyg orientuojamos į dirbtinį intelektą. Mokesčių administracija DGFIP savo ruožtu teigia susidūrusi su sudėtinga kibernetine ataka; pradėtas oficialus tyrimas.
	Piratage d’impots.gouv : «Les réductions des dépenses publiques conduisent aussi à plus de vols de données fiscales» – Libération
	Kibernetinė ataka: nutekinti mokesčių portalo paskyrų duomenys

	2026 08 27
	Prancūzijos energetikos grupė „TotalEnergies“ Rusijos bendrovei „Nordline“ perleido 10 proc. projekto „Arctic LNG 2“ akcijų ir tikisi susigrąžinti 1,3 mlrd. JAV dolerių projektui suteiktų paskolų. Vis dėlto „TotalEnergies“ iš Rusijos nesitraukia: jai priklauso 19,4 proc. bendrovės „Novatek“ ir 20 proc. SGD projekto „Yamal LNG“ akcijų. Pardavimai iš „Yamal LNG“ „TotalEnergies“ kasmet atneša apie 400 mln. JAV dolerių pajamų. 
Nors ES ketina nuo 2027 m. sausio uždrausti rusiškų SGD importą, dėl Hormūzo sąsiaurio blokados „Yamal“ dujų tiekimas į Europą per metus padidėjo 18 proc.; 2026 m. gegužę ES pasiekė 23 iš 25 iš šio komplekso išgabentų krovinių. Atsisakius draudimo ES bendrovėms rusiškas SGD parduoti trečiosioms šalims, „TotalEnergies“ galės pagal galiojančias sutartis toliau tiekti jas Azijos klientams.
	TotalEnergies réduit son exposition au gaz russe mais ne se désengage pas
	„TotalEnergies“ pasitraukė iš „Arctic LNG 2“ projekto, tačiau išlaiko investicijas Rusijoje


	2026 08 29
	Didelės socialinės išlaidos ir augančios valstybės skolos palūkanos gali sutrukdyti Prancūzijai įgyvendinti gynybos stiprinimo planus. Gynybos biudžetas, padidėjo nuo 32 mlrd. eurų 2017 m. iki 50,5 mlrd. eurų 2025 m. ir 57,1 mlrd. eurų 2026 m.; įvertinus pagal NATO metodiką, visos gynybos išlaidos šiemet sudaro 2,24 proc. BVP. Atnaujintai 2024-2030 m. karinio programavimo programai numatyta skirti 436 mlrd. eurų, o vien branduolinio atgrasymo pajėgumų modernizavimas kainuos apie 52 mlrd. eurų. 
Iki 2030 m. gynybos finansavimą planuojama padidinti iki 2,5 proc. BVP. Iki 2035 m. NATO šalys įsipareigojo karinėms reikmėms skirti 3,5 proc. BVP ir dar 1,5 proc. -saugumui, kibernetinei gynybai bei infrastruktūrai.
	Une ambition mensongère pour la défense française - Les Echos

	Didelės socialinės išlaidos ribos Prancūzijos galimybes didinti gynybos biudžetą

	2026 08 31
	Rugpjūčio 31 d. Švedija pasirašė 4,3 mlrd. EUR vertės sutartį dėl keturių prancūziškų FDI fregatų, kurias gamins Naval Group. Pirmoji fregata turėtų būti pristatyta 2030 m. Tai ypač įdomus sandoris todėl, kad jis yra platesnio abipusio Prancūzijos–Švedijos gynybos suartėjimo dalis:
· Švedija perka prancūziškas FDI fregatas;
· fregatos bus aprūpintos Aster oro gynybos raketomis;
· Prancūzija anksčiau pasirinko Švedijos Saab GlobalEye žvalgybos ir valdymo lėktuvą;
· abi šalys stiprina bendradarbiavimą Baltijos, Šiaurės ir Arkties regionuose;
· kalbama ir apie platesnį Europos gynybos pramonės integravimą.
Saab GlobalEye pasirinkimas ir dabar įvykęs FDI sandoris yra gana simboliškas: Paryžius ir Stokholmas kuria abipusę gynybos pramonės priklausomybę, o ne tiesiog prekiauja ginklais.
	Déplacement en Suède. | Élysée
La Suède achète quatre frégates de défense et d’intervention | Ministère des Armées et des Anciens combattants
	Milžiniškas Prancūzijos karinio eksporto laimėjimas Švedijoje

	Bendra ekonominė informacija

	2026 08 05
	Birželį Prancūzijos apdirbamosios gamybos apimtis sumažėjo 1,1 proc., gegužę – 1 proc. Dėl silpnesnių pramonės rezultatų šalies BVP antrąjį ketvirtį augo 0,2 proc., palyginti su anksčiau prognozuotais 0,3 proc. Per visą ketvirtį apdirbamoji gamyba, palyginti su pirmuoju ketvirčiu, padidėjo tik 0,3 proc., o visa pramonės gamyba, įskaitant energetiką ir vandens tiekimą, – 0,7 proc.
Birželį naftos perdirbimo ir kokso gamybos apimtis sumažėjo 12 proc., orlaivius, laivus ir kitą transporto įrangą apimančio sektoriaus - 4,3 proc., automobilių pramonės - 2,6 proc. Vis dėlto, palyginti su 2025 m. antruoju ketvirčiu, visa pramonės gamyba buvo 1,9 proc., o apdirbamoji gamyba - 1,1 proc. didesnė. Tolesnį sektoriaus augimą turėtų palaikyti didelė paklausa aviacijos ir gynybos pramonėje, tačiau artimiausiais mėnesiais numatomas lėtesnis augimo tempas.
	L'activité industrielle française s'essouffle de façon inattendue - Les Echos
	Prancūzijos apdirbamoji gamyba mažėjo antrą mėnesį iš eilės


	2026 08 07
	2026 m. I pusmetį Prancūzijos prekybos prekėmis deficitas siekė beveik 34 mlrd. EUR -8 mlrd. EUR daugiau nei ankstesnį pusmetį. Importas padidėjo 4 proc., iki 354 mlrd. EUR, o eksportas - 1,8 proc., iki 320 mlrd. EUR. Deficito augimą daugiausia lėmė dėl Artimųjų Rytų konflikto ir Hormūzo sąsiaurio uždarymo pabrangę energijos ištekliai: vasario-gegužės mėn. naftos kaina pakilo 51 proc., gamtinių dujų - 46 proc., o šalies energijos importo sąskaita išaugo beveik 6 mlrd. EUR.
Paslaugų prekybos perteklius padidėjo 7 mlrd. EUR ir pasiekė 29 mlrd. EUR, tačiau einamosios sąskaitos deficitas sudarė beveik 7 mlrd. EUR. Prekybos su Kinija deficitas išaugo iki 23 mlrd. EUR ir sudarė beveik 70 proc. viso Prancūzijos prekybos prekėmis deficito.
	La guerre au Moyen-Orient pèse sur le déficit commercial de la France - Les Echos
	Artimųjų Rytų konfliktas didina Prancūzijos užsienio prekybos deficitą


	2026 08 07
	2026 m. II ketv. nedirbančių, nesimokančių ir mokymuose nedalyvaujančių 15–29 metų jaunuolių dalis Prancūzijoje pasiekė 13,3 proc., t.y. 0,3 proc. punkto daugiau nei prieš metus. Rodiklis viršija ES vidurkį (11 proc.) ir ES nustatytą 9 proc. tikslą 2030 m.; Nyderlanduose jis siekia 5 proc. Prancūzijoje 2024 m. šiai grupei priklausė beveik 1,5 mln. jaunuolių. Padėtis blogėja nuo 2022 m., kai rodiklis buvo 11,8 proc., nepaisant valstybės užimtumo ir profesinio rengimo programų.
Pagrindinės priežastys: žema kvalifikacija, sudėtingas perėjimas į darbo rinką ir ilgalaikis jaunimo nedarbas.
	Sans emploi, ni formation, ni études : qui sont les NEET, ces jeunes de plus en plus nombreux en France ? - Les Echos
	Prancūzijoje daugėja nedirbančio ir nesimokan-čio jaunimo


	2026 08 09
	Prancūzijos Vyriausybė iki rugpjūčio 31 d. pratęsė terminą, per kurį mažesnes pajamas gaunantys ir į darbą automobiliu vykstantys asmenys gali kreiptis dėl vienkartinės 100 EUR degalų kompensacijos. Parama skiriama asmenims, kurių referencinės mokestinės pajamos vienai namų ūkio daliai neviršija 16 880 EUR ir kurie kasdien į darbą bei atgal nuvažiuoja ne mažiau kaip 30 km arba profesiniais tikslais per metus įveikia daugiau kaip 8 tūkst. km. Vyriausybės skaičiavimu, kompensacija vidutiniškai atitinka apie 0,20 EUR už litrą degalų. 
Priemonė taikoma reaguojant į dėl atsinaujinusios įtampos Artimuosiuose Rytuose augančias naftos ir degalų kainas – rugpjūtį benzino kaina Prancūzijoje priartėjo prie 2 EUR už litrą, o dyzelino šią ribą viršijo.
	Prix du carburant : le gouvernement prolonge l'aide « grands rouleurs » - Les Echos
	Prancūzija pratęsė paraiškų dėl degalų kompensacijos teikimo terminą

	2026 08 11
	Nuo 2026 m. rugsėjo 1 d. Prancūzijoje 5,6 proc. didės orientacinė dujų kaina – iki 172,05 EUR/MWh. Didesnes sąskaitas gaus apie 6 mln. namų ūkių, pasirinkusių su šiuo rodikliu susietus dujų tiekimo planus. Prancūzijos energetikos reguliavimo komisija kainų augimą sieja su pabrangusiomis dujomis Europos rinkoje dėl tebesitęsiančio konflikto Artimuosiuose Rytuose.
	Energie : le prix repère du gaz augmentera à nouveau en septembre pour 6 millions de foyers - Les Echos
	Dujos gyventojams brangs 5,6 proc.


	2026 08 21
	Prancūzijos vyriausybė svarsto 2027 m. pratęsti išskirtinį pelno mokestį didžiosioms įmonėms, įvestą 2025 m. Priemonė taikoma maždaug 300 bendrovių, kurių metinė apyvarta viršija 1,5 mlrd. eurų, ir 2026 m. turėtų atnešti apie 7,3 mlrd. eurų pajamų.
Papildomas mokestis efektyvų pelno mokesčio tarifą gali padidinti nuo įprastų 25 % iki 30,15–41,2 %, priklausomai nuo įmonės dydžio. Verslo organizacija MEDEF kritikuoja galimą pratęsimą, o vyriausybė pabrėžia, kad galutinis sprendimas dėl 2027 m. biudžeto dar nepriimtas.
	Budget 2027 : le gouvernement envisage de prolonger la surtaxe sur les grandes entreprises – Libération
	Prancūzija svarsto pratęsti papildomą mokestį didžiosioms įmonėms

	2026 08 26
	Marine Tondelier vadovaujama partija „Les Écologistes“ siūlo įvesti 10–20 % mokestį didžiausiems paveldėjimams, tačiau jis būtų taikomas tik turto perdavimams, viršijantiems 4 mln. eurų.
Žalieji tikisi tokiu būdu surinkti iki 15 mlrd. eurų, kurie būtų skirti ekologinei transformacijai finansuoti. Partija argumentuoja, kad iki 2040 m. Prancūzijoje paveldėjimo būdu gali būti perduota daugiau kaip 9 trln. eurų turto.
	Les Ecologistes veulent taxer de 10 à 20 % les plus grosses transmissions – Libération
	Prancūzijos žalieji siūlo apmokestinti didžiausius paveldėjimus


	2026 08 28
	Prancūzijos statistikos institutas INSEE sumažino šalies BVP augimo vertinimus: I ketvirtį ekonomika smuko 0,2 %, o II ketvirtį augimas buvo 0 %. Viena pagrindinių priežasčių – dėl vasaros karščių ir sausros gerokai pablogėjusi žemės ūkio produkcija.
Ekonomikos ministras Roland Lescure tai pavadino pirmuoju konkrečiu itin sunkios vasaros ekonominiu poveikiu. Klimato sąlygų padariniai bus įtraukti į naujas vyriausybės ekonomines ir 2026 m. biudžeto prognozes, o neigiamas poveikis gali tęstis ir III ketvirtį.
	La croissance revue à la baisse, «le premier impact concret de l’été horrible qu’on a vécu» selon Roland Lescure – Libération
	Prancūzijos ekonomikos augimo prognozės mažinamos dėl karščių ir sausros

	2026 08 28
	Nors 2026 m. antrąjį ketvirtį Prancūzijos ekonomika neaugo, darbo rinkoje didelių pokyčių neužfiksuota. Nedarbo lygis pakilo 0,2 procentinio punkto – iki 8,3 proc., nes darbo ieškančių žmonių daugėjo sparčiau nei darbo vietų. Jaunimo padėtis išlieka sudėtinga: 15–24 metų grupėje nedarbas jau trečią ketvirtį viršija 21 proc.
	L'emploi se maintient malgré une croissance française en berne - Les Echos
	Prancūzijos darbo rinka išlieka stabili, tačiau nedarbas didėja

	2026 08 28
	Prancūzijos draudikų federacijos „France Assureurs“ duomenimis, šios vasaros didžiuliai miškų gaisrai Žirondoje, Landuose ir Varo departamente draudimo bendrovėms jau gali kainuoti apie 500 mln. eurų. Nuo liepos 21 d. iki rugpjūčio vidurio užregistruota apie 25 tūkst. draudžiamųjų įvykių.
Nuostoliai yra rekordiniai ir dar gali didėti. Palyginimui, per didelius 2022 m. gaisrus draudimo išmokos siekė apie 80 mln. eurų, tad šių metų preliminari suma yra daugiau nei šešis kartus didesnė.
	Incendies : une première estimation à 500 millions d’euros pour les assureurs – Libération
	Vasaros gaisrai draudikams kainuos mažiausiai 500 mln. eurų

	2026 08 28
	Nuo 2026 m. rugsėjo 1 d. Prancūzijoje įsigalioja finansinės baudos itin greitos mados platformoms, tokioms kaip „Shein“, „Temu“ ir „AliExpress“. Baudos dydis priklausys nuo produkto aplinkosauginio įvertinimo: 2026 m. ji sieks nuo 0,50 Eur už apatinius ar kojines iki 12 Eur už švarką, o džinsams – 9 Eur. Iki 2030 m. mokestis už kai kurias prekes išaugs iki 19,50 Eur, bet negalės viršyti 50 % prekės kainos be PVM.
Priemone siekiama mažinti itin pigios ir trumpai naudojamos aprangos vartojimą bei finansuoti paskatas tvaresnėms įmonėms. Įprastos greitosios mados bendrovės, tokios kaip „Zara“, „H&M“, „Uniqlo“ ar „Primark“, į šią sistemą nepatenka – ji pirmiausia nukreipta į itin didelius naujų prekių kiekius kasdien siūlančias platformas.
	2 euros par caleçon, 19,50 par veste : le gouvernement publie les modalités du malus financier sur l’ultra-fast fashion – Libération
	Prancūzija įveda mokestį itin greitos mados prekėms

	2026 08 29
	Reitingų agentūra „Fitch“ nepakeitė Prancūzijos A+ kredito reitingo ir stabilios perspektyvos, pabrėždama šalies ekonomikos atsparumą, stiprų bankų sektorių ir diversifikuotą investuotojų bazę. Vis dėlto artimiausiu metu prognozuojamas kuklus ekonomikos augimas.
„Fitch“ prognozuoja, kad biudžeto deficitas sieks 5,2 % BVP 2026 m., 5,5 % 2027 m. ir 5,2 % 2028 m., o valstybės skola jau siekia 117,5 % BVP. Pagrindinės rizikos – silpnesnis augimas, didėjančios palūkanų ir gynybos išlaidos bei politiniai sunkumai mažinant deficitą.
	Notation de la France : l’agence Fitch juge l’économie tricolore «résiliente» et ne change rien – Libération
	„Fitch“ paliko Prancūzijos A+ reitingą


	2026 08 30
	Viena didžiausių pasaulyje Prancūzijos tarptautinė energetikos bendrovė „TotalEnergies“ pratęs degalų kainų ribojimą savo degalinėse iki konflikto Artimuosiuose Rytuose pabaigos: benzinas kainuos ne daugiau kaip 1,99 euro, o dyzelinas – 2,25 euro už litrą. Bendrovės vadovas Patrick Pouyanné šį sprendimą, nuo birželio jau kainavusį 250–300 mln. eurų, pristato kaip įmonės indėlį siekiant sušvelninti dėl išaugusių naftos kainų gyventojams tenkančią naštą.
	« Tant que le conflit durera, nous continuerons à assurer cette protection » : TotalEnergies va poursuivre le plafonnement des prix à la pompe - Les Echos
	„TotalEnergies“ pratęsė degalų kainų ribojimą


	[bookmark: _heading=h.3ewnitgxijcj]Kita ekonominiam bendradarbiavimui aktuali informacija

	2026 08 25
	Žurnalisto Alexandre’o Duycko knygoje „La Face cachée de l’empire Nestlé“ nagrinėjami su „Nestlé“ susiję sveikatos apsaugos ir aplinkosaugos skandalai. Autorius teigia, kad Šveicarijos maisto pramonės milžinė susidūrusi su krizėmis dažnai renkasi tylos ir atsakomybės vengimo strategiją.
Tyrimas prasidėjo po 2022 m. sausros Prancūzijoje, kai žurnalistas domėjosi „Nestlé“ vandens gavyba Vittel regione. Nepaisant gyventojams taikytų vandens naudojimo apribojimų, kai kuriuose objektuose vandens pumpavimas ir toliau buvo leidžiamas. Knygoje taip pat nagrinėjami užteršto kūdikių pieno ir „Nestlé Waters“ aplinkos taršos atvejai.
	«La Face cachée de l’empire Nestlé», une enquête coupe-faim – Libération
	Naujas tyrimas atskleidžia „Nestlé“ veiklos užkulisius


	2026 08 27
	2026 08 27 Paryžiuje, pagrindinės Prancūzijos darbdavių konfederacijos MEDEF metinės verslo konferencijos metu, surengti pirmieji bendri 7 pretendentų į 2027 m. Prancūzijos prezidento rinkimus debatai, kuriuose jie pristatė pagrindines savo rinkimų programų ekonomines nuostatas. 
Diskutuojant apie valstybės skolą, pensijas, reindustrializaciją ir ES vaidmenį, centro ir tradicinės dešinės kandidatai (G. Attal, É. Philippe, B. Retailleau) daugiausia akcentavo viešųjų, ypač socialinių, išlaidų, mokesčių ir administracinės naštos mažinimą bei ilgesnę darbuotojų darbo trukmę. Kairės atstovai (J.-L. Mélenchon, R. Glucksmann, M. Tondelier) daugiau dėmesio skyrė pajamų didinimui, aktyvesnei pramonės politikai, turto perskirstymui ir žaliajai pertvarkai, nors R. Glucksmann taip pat pripažino būtinybę taupyti ir mažinti viešąsias išlaidas. Daugiausia diskusijų ir skepticizmo sukėlė J.-L. Mélenchon siūlymas tiesiog anuliuoti dalį Prancūzijos valstybės skolos. Apklausose pirmaujanti kraštutinės dešinės kandidatė M. Le Pen (RN) siekė sumažinti verslo dvejones dėl savo ekonominės programos. Ji akcentavo 125 mlrd. eurų valstybės išlaidų mažinimo siekiamybę, gamybos mokesčių panaikinimą, PVM energijai sumažinimą iki 5,5 proc., viešųjų pirkimų orientavimą į Prancūzijoje veikiančias įmones ir pensinio amžiaus grąžinimą iki 62 metų, o anksti pradėjusiems dirbti – iki 60 metų.
2026 m. rugpjūčio 27 dieną paskelbtos IFOP apklausos rezultatai rodė, kad antrajame prezidento rinkimų ture M. Le Pen įveiktų visus čia paminėtus oponentus, o taip pat ir debatuose nedalyvavusį François Hollande.
	« Si tous les débats pouvaient être comme ça… » : l'échange au Medef entre les candidats à la présidentielle jugé positivement par les patrons - Les Echos
	MEDEF konferencijos metu pristatytos kandidatų į prezidentus ekonominės programos

	2026 08 29
	CGT generalinė sekretorė Sophie Binet apkaltino dalį Prancūzijos verslo bendruomenės ir Prancūzijos darbdavių konfederaciją MEDEF prisidedant prie kraštutinių dešiniųjų normalizavimo prieš 2027 m. prezidento rinkimus. Ji kritikuoja MEDEF už tai, kad šis daugiausia vertina RN ekonominę programą ir nepakankamai aiškiai atsiriboja nuo Marine Le Pen, nors jos galimybės laimėti rinkimus yra realios.
Binet pabrėžia, kad RN reikia vertinti ir pagal pozicijas dėl imigracijos, žmogaus teisių, teismų nepriklausomumo bei klimato. CGT ypač prieštarauja siekiui Konstitucijoje įtvirtinti „nacionalinį prioritetą“ ir žada aktyviai mobilizuotis prieš galimą kraštutinių dešiniųjų atėjimą į valdžią.
	«Pour le Medef, il n’y a que l’argent qui compte» : Sophie Binet accuse une partie du patronat de faire «la courte échelle à l’extrême droite» – Libération
	CGT vadovė kaltina dalį verslo kraštutinių dešiniųjų normalizavimu

